## Kirkkohallituksen kirje 3/2016 kirkolliskokoukselle

## D/40/02.06.01/2016

## KK2016-00008

# KIRKON KESKUSRAHASTON JA KIRKON ELÄKERAHASTON TILINTARKASTAJANA TOIMIVAN TILINTARKASTUSYHTEISÖN

# VALINTA KIRKOLLISKOKOUKSEN VUOSIEN 2016−2019 TOIMIKAUTTA VASTAAVALLE AJALLE

Kirkkojärjestyksen 20 luvun 8 §:n mukaisesti kirkolliskokous valitsee toimikauttaan vastaavien vuosien ajaksi kirkon keskusrahaston, kirkon eläkerahaston ja hiippakuntien viranomaisten hallinnon ja talouden tarkastamista varten tilintarkastusyhteisön. Tilintarkastusyhteisön on määrättävä päävastuulliseksi tilintarkastajaksi KHT-tilintarkastaja. Kirkkohallitus on pyytänyt tarjouksia tilintarkastuksen suorittamisesta tarjouspalvelu-portaalin kautta.

Määräaikaan mennessä saapui neljä tarjousta: BDO Oy, Ernst & Young Oy, KPMG Oy ja PricewaterhouseCoopers Oy.

Kaikkien tarjousten todettiin olevan tarjouspyynnön mukaisia.

Tarjoukset arvioitiin seuraavien vertailukriteerien ja painotusten mukaisesti:

* Hinta 50 % (50 pistettä)

Tarjouksen kokonaishinta muodostui 70 tarkastuspäivästä vuodessa (á 7,5 h) eli yhteensä 280 tarkastuspäivästä sopimuskaudella.

Edullisin tarjous saa hinnan osalta täydet pisteet kokonaisvertailuun. Muiden vertailupisteet saadaan suhteuttamalla niiden hinta edullisimpaan hintaan.

* Laatu: Osaaminen ja kokemus 50 % (50 pistettä)

Asiantuntijoiden osaamista ja kokemusta arvioitiin tarjouspyynnön liitteen 6 mukaisesti.

Laatupisteiltään paras tarjous saa laadun osalta täydet pisteet kokonaisvertailuun. Muiden vertailupisteet saadaan suhteuttamalla niiden pisteet parhaaseen laatuun.

Kokonaisvertailu

Vertailun maksimipistemäärä on 100 pistettä. Mitä suurempi pistemäärä on, sitä paremmin tarjoaja soveltuu valittavaksi tilintarkastusyhteisöksi.

Tarjousten keskinäiset vertailupisteet ovat alla olevassa taulukossa.

|  |  |  |  |  |  |
| --- | --- | --- | --- | --- | --- |
| Tarjoaja | Hinta € | Hinta (max50 pistettä) | Laatu:Osaaminen ja kokemus(max 50 pistettä) | Kokonaisarvosana | Sijoitus vertailussa |
| BDO Oy | 167 720,00 | 46,74 | 49,53 (105 p.) | 96,27 | 3. |
| Ernst & Young Oy | 231 000,00 | 33,94 | 28,30 (60 p.) | 62,24 | 4. |
| KPMG Oy | 156 800,00 | 50,00 | 50,00 (106 p.) | 100,00 | 1. |
| PricewaterhouseCoopers Oy | 158 760,00 | 49,38 | 47,17 (100 p.) | 96,55 | 2. |

Kokonaistaloudellisesti edullisimman tarjouksen on jättänyt KPMG Oy.

Tarjouspyyntö toimitetaan kirkolliskokouksen asiaa käsittelevälle valiokunnalle.

Helsingissä 22 päivänä maaliskuuta 2016

Arkkipiispa Kari Mäkinen

Kirkkoneuvos Leena Rantanen